Didžiosios kunigaikštienės Birutės ulonų batalionas

Didžiosios kunigaikštienės Birutės ulonų batalionas (DKB UB) – Lietuvos ginkluotųjų pajėgų karinis dalinys, esantis Lietuvos kariuomenės Sausumos pajėgų Pėstininkų brigados „Geležinis Vilkas“ sudėtyje.

Bataliono pagrindinė funkcija – išlaikyti aukštą savo padalinių parengtį dalyvaujant operacijose už Lietuvos ribų ir vykdant savo šalies gynybą.

 Istorija 

 1992 m. pradžioje Dauguose buvo suformuota motodesantinė kuopa. Tų pat metų kovo mėnesį suformuoti bataliono pagrindai, pradėtas dalinio aprūpinimas technika ir ginkluote. 
 1992 m. liepos 20 d. batalionas pavadintas „Geležinio Vilko“ 1-osios Lauko kariuomenės brigados Alytaus motodesantiniu batalionu. 
 1994 m. rugsėjo 19 d. batalionui suteiktas Didžiosios kunigaikštienės Birutės vardas. Tų pat metų lapkričio 14 d. batalionui įteikta kovinė vėliava su šūkiu „Garbingi bočių žygiai tebūna mums gyvenimo rodyklė!“.
 Alytaus batalionas nuo 1997 m. iki 2007 m. buvo bendro Lietuvos ir Lenkijos taikos palaikymo bataliono LITPOLBAT dalis. 
 2008 m. gegužę Birutės bataliono kariai išvyko į tarptautinę misiją Afganistane, Goro provincijoje
 Nuo 2010 m. batalionas dalyvauja Lietuvos Taikos meto užduočių operacinėse pajėgų vykdomuose budėjimuose. 
 Nuo 2012 m. batalionas yra tiesiogiai pavaldus Lietuvos kariuomenės Sausumos pajėgų vadui. 
 2014 m. sausio 1 d. batalionui suteiktas Didžiosios kunigaikštienės Birutės ulonų bataliono pavadinimas, pakeistas bataliono tarnybos ženklas. 2014 m. lapkričio 1 d. batalionas pradėjo budėjimą Lietuvos kariuomenės greitojo reagavimo pajėgose. 
 Nuo 2016 m. sausio 1 d. batalionas vėl įjungtas į Mechanizuotosios pėstininkų brigados „Geležinis Vilkas“ sudėtį.
 2022 m. Pakeistas bataliono pavadinimas iš Lietuvos kariuomenės Mechanizuotosios pėstininkų brigados „Geležinis vilkas“ Didžiosios kunigaikštienės Birutės ulonų batalionas į Lietuvos kariuomenės Pėstininkų brigados „Geležinis Vilkas“ Didžiosios kunigaikštienės Birutės ulonų batalionas.

 Funkcijos 
Pagrindinė Didžiosios kunigaikštienės Birutės ulonų bataliono funkcija – rengti karius Lietuvos Respublikos sausumos teritorijos gynybai, siekiant užtikrinti valstybės teritorijos vientisumą.

Kitos funkcijos:

• palaikyti karinio vieneto kovinę parengtį;

• gebejimus sąveikauti su sąjungininkų pajėgomis;

• rengtis tarptautinėms operacijoms ir jose dalyvauti;

• įstatymų numatytais atvejais teikti pagalbą valstybės ir savivaldybių institucijoms;

• vykdyti kitas taikos meto užduotis;

• gali vykdyti ir kitas teisės aktais numatytas užduotis.

Didžiosios kunigaikštienės Birutės ulonų bataliono pagrindinis uždavinys yra gavus įsakymą išsiskleisti bei vykdyti užduotis operacijos rajone, pasirengti kovos veiksmams Lietuvoje ar už jos ribų savarankiškai arba aukštesniojo junginio sudėtyje nacionaliniams ir tarptautiniams poreikiams įgyvendinti.

Kiti uždaviniai:

• bataliono vienetų rengimas vykdyti veiksmus pagal VGGOP;

• bataliono karių budėjimas ir parengties išlaikymas NRF ir JEF;

• vykdyti nuolatinė privalomosios pradinės karo tarnybos karių rengimą;

• tęsti bataliono mechanizaciją ir pėstininkų kovos mašinų "Vilkas" integraciją;

• sąveikauti su Alytaus įgulos vienetais ir institucijomis;

• sąveikauti su Alytaus miesto ir rajono visuomene;

 Nuorodos 
 Didžiosios kunigaikštienės Birutės ulonų batalionas 

Kategorija:Dabartinės Lietuvos kariuomenės kavalerijos batalionai‎
Kategorija:Lietuvos kariuomenės Sausumos pajėgos